

VLADA REPUBLIKE HRVATSKE

Zagreb, 15. ožujka 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ured za ljudska prava i prava nacionalnih manjina |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Petog izvješća Republike Hrvatske o provedbi Okvirne konvencije za zaštitu nacionalnih manjina |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_2019. godine donijela

**Z A K L J U Č A K**

1. Prihvaća se Peto izvješće Republike Hrvatske o provedbi Okvirne konvencije za zaštitu nacionalnih manjina, u tekstu koji je Vladi Republike Hrvatske dostavio Ured za ljudska prava i prava nacionalnih manjina aktom, klase: 016-02/18-03/02, urbroja: 50450/04-19-45, od 22. veljače 2019. godine.
2. Zadužuje se Ured za ljudska prava i prava nacionalnih manjina da putem Ministarstva vanjskih i europskih poslova dostavi Vijeću Europe Izvješće iz točke 1. ovoga Zaključka na hrvatskom i engleskom jeziku.
3. Zadužuje se Ured za ljudska prava i prava nacionalnih manjina da o ovom Zaključku izvijesti nadležna tijela, nositelje izrade Izvješća iz točke 1. ovoga Zaključka.

Klasa:

Urbroj:

Zagreb, \_\_\_\_\_\_\_\_\_\_ 2019.

 PREDSJEDNIK

 mr. sc. Andrej Plenković

**O B R A Z L O Ž E N J E**

Okvirnu konvenciju za zaštitu nacionalnih manjina potvrdio je Hrvatski sabor na sjednici 19.

rujna 1997. godine, a stupila je na snagu 17. listopada 1997. godine.

Sukladno članku 25 spomenute Konvencije države potpisnice su u obvezi podnošenja izvješća Vijeću Europe o zakonodavnim i drugim mjerama koje su poduzete za ostvarivanje načela izloženih u toj Konvenciji.

Vlada Republike Hrvatske podnijela je do sada Vijeću Europe četiri izvješća o provođenju Okvirne konvencije za zaštitu nacionalnih manjina. Prvo izvješće podneseno je 1999. godine, drugo 2004. godine, treće 2009. godine i četvrto 2014. godine.

Peto Izvješće Republike Hrvatske o provedbi Okvirne konvencije za zaštitu nacionalnih manjine podnosi se za razdoblje od 2014.-2018. godine. Izradu navedenog izvješća koordinirao je Ured za ljudska prava i prava nacionalnih manjina u izradi su sudjelovali predstavnici nadležnih ministarstava: Ministarstva vanjskih i europskih poslova, Ministarstva uprave, Ministarstva pravosuđa, Ministarstva znanosti, obrazovanja i sporta, Ministarstva unutarnjih poslova, Ministarstva kulture, Savjeta za nacionalne manjine, Središnjeg državnog ureda za Hrvate izvan Republike Hrvatske, Središnjeg državnog ureda za obnovu i stambeno zbrinjavanje, Ureda Komisije za odnose s vjerskim zajednicama te predstavnici Hrvatske radiotelevizije i Agencije za elektroničke medije.

Na temelju Izvješća može se konstatirati da je u proteklom razdoblju došlo do unaprjeđenja prava nacionalnih manjina u većini područja te da Republika Hrvatska stalno dograđuje sustav zaštite prava nacionalnih manjina u zakonodavno pravnom području nastojeći maksimalno uvažavati mišljenja nacionalnih manjina.